पांच हजार मजदूरों को वेतन भुगतान नहीं कर रहा बैंक
जमशेदपुर | जिलेके बोड़ाम प्रखंड में कार्यरत मनरेगा के करीब पांच हजार मजदूरों का वेतन भुगतान आईसीआईसीआई बैंक नहीं कर पा रहा है। मजदूरों का करीब 6.50 लाख रुपए बकाया है। प्रशासन ने अब बैंक में मजदूरों को प्रताड़ित करने का मामला दर्ज करने का फैसला किया है। यह जानकारी डीडीसी सूरज कुमार ने मंगलवार को दी। उन्होंने कहा कि जिले के 11 प्रखंडों में से एक प्रखंड बोड़ाम में मनरेगा के मजदूरों को वेतन देने की जिम्मेदारी आईसीआईसीआई बैंक को दी गई है। बैंक नियमित वेतन का भुगतान नहीं कर रहा है। वेतन भुगतान के लिए गांव जाने वाले बैंककर्मी (बीसी) मजदूरों का वेतन भुगतान के बजाए अजीबो- गरीबों तर्क देते हैं।
hin_Deva hin_Deva